
ΥΠΟΥΡΓΙΚΕΣ ΑΠ ΟΦΑΣΕΙΣ & ΕΓΚΡΙΣΕΙΣ 

Αριθ. Φ.959.3/6/453208 (1) 

Ταμείο Αρωγής Αναπήρων και Θυμάτων Πολέμου. 

Ο ΑΡΧΗΓΟΣ 

ΓΕΝΙΚΟΥ ΕΠΙΤΕΛΕΙΟΥ ΣΤΡΑΤΟΥ 
Αφού λάβαμε υπόψηι’ 

α. Τις διατάξεις του Ν. 660/77 «Περί ΥΕΘΑ»· 


β. Τις διατάξεις του ΑΝ 1324/49 «Περί προστασίας και αποκατα- 
στάσεως των Αναπήρων και Θυμάτων πολέμου» όπως αυτός τροποποι¬ 


ήθηκε και συμπληρώθηκε με τις διατάξεις των Ν. 1043/80 και 1680/ 
87. 

γ. Την αριθ. 762/4.12.90 Απόφαση του ΔΣ/ΤΑΑΒΠ. 

δ. Την αριθ. Φ. 010/5/170014/Σ.890/12.7.90 απόφαση ΥΕΘΑ 
«Περί μεταβιβάσεως αρμοδιοτήτων από τον ΥΕΘΑ στους Α/ΓΕΕΘΑ, 
Α/ΓΕΣ/Α/ΓΕΝ και Α/ΓΕΑ, αποφασίζουμε: 

Εγκρίνουμε την υπ’ αριθ. 762/4.12.90 πράξη του Διοικητικού Συμ¬ 
βουλίου του Ταμείου Αρωγής Αναπήρων και θυμάτων Πολέμου με την 
οποία καθορίζονται τα απαιτούμενα δικαιολογητικά για την καταβολή 
των εξόδων κηδείας, οικονομικής ενίσχυσης λόγω γάμου και οικονομι¬ 
κής αρωγής στους δικαιούχους μέλη του Ταμείου. . 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Ιανουάριου 1991 
ΟΑ/ΓΕΣ 

Αντ/γος ΔΗΜΗΤΡΙΟΣ ΣΚΑΡΒΕΛΗΣ 

-♦- 

Αριθ. 4157/Β2 ' (2) 

Έγκριση και προκήρυξη διενέργειας των ερευνών ζωικού κεφαλαίου 
χοίρων, βοοειδών, προβάτων και αιγών, έτους 1991. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΕΘΝΙΚΗΣ ΟΙΚΟΝΟΜΙΑΣ, 
ΥΦΥΠΟΥΡΓΟΣ ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: > 

α. Του Ν.Δ. 3627/56 «περί οργανώσεως της ΕΣΥΕ» και των Π.Δ. 
1143/80 «περί Οργανισμού της ΕΣΥΕ», 224/86 «περί συστάσεως Γε¬ 
νικής Γραμματείας ΕΣΥΕ» και 545/88 «περί Οργανισμού του Υπουρ¬ 
γείου Εθνικής Οικονομίας». 

β. Του Ν. 992/79 «περί οργανώσεως των διοικητικών υπηρεσιών 
δια την εφαρμογήν της Συνθήκης Προσχωρήσεως της Ελλάδος εις τας 
Ευρωπαϊκάς Κοινότητας και ρυθμίσεως συναφών θεσμικών και οργα¬ 
νωτικών θεμάτων». 

γ. Του Ν. 1558/85 «περί κυβερνήσεως και κυβερνητικών οργά¬ 
νων». 

2. Την απόφαση του Συμβουλίου 85/360/ΕΟΚ/16.7.85 σχετικά 
με την Αναδιάρθρωση του Συστήματος Γεωργικών Στατιστικών Ερευ¬ 
νών στην Ελλάδα. 

3. Τις κοινές υπουργικές αποφάσεις, 19375/ΙΒ 554/24.9.81, 
22230/ΙΒ 335/20.10.82 και 19944/ΙΒ 600/23.9.83 περί εγκρί¬ 
σεων διενέργειας των ερευνών ζωικού κεφαλαίου χοίρων - βοοειδών, 
προβάτων και αιγών αντίστοιχα. 

4. Την απόφαση υπ’ αριθ. Υ 1201/5.10.90 του Πρωθυπουργού με 
θέμα: «Καθορισμός αρμοδιοτήτων του Αναπληρωτή Υπουργού Εθνικής 
Οικονομίας Ευθυμίου Χριστοδούλου». 

5. Την κοινή απόφαση υπ’ αριθ. Υ 1140/1051173/1390/9.7.90 
του Πρωθυπουργού και του Υπουργού Οικονομικών με θέμα «Ανάθεση 
αρμοδιοτήτων του Υπουργού Οικονομικών στον Υφυπουργό Οικονομι¬ 
κών». 

6. Το Υπηρεσιακό Σημείωμα Νο 1/31.12.90 του Τμήματος Στατι¬ 
στικών Πρωτογενή Τομέα της Διευθύνσεως Οικονομικών Στατιστικών 
Α' της Γ.Γ. ΕΣΥΕ με θέμα: Έγκριση και προκήρυξη διενέργειας των 
ερευνών ζωικού κεφαλαίου χοίρων - βοοειδών, προβάτων και αιγών, 
έτους 1991, αποφασίζουμε: 

1. Εγκρίνουμε και προκηρύσσουμε τη διενέργεια από το Τμήμα Στα¬ 
τιστικών Πρωτογενή Τομέα της Διευθύνσεως Οικονομικών Στατιστι¬ 
κών Α' της Γ.Γ. ΕΣΥΕ εντός του 1991, με δυνατότητα περατώσεώς 
τους μέχρι 31 Ιανουάριου 1992, των ερευνών ζωικού κεφαλαίου χοί¬ 
ρων - βοοειδών, προβάτων και αιγών σύμφωνα με τα προβλεπόμενα 
στις κοινές υπουργικές αποφάσεις 19375/ΙΒ 554/24.9.81, 
22230/ΙΒ 335/20.10.82 και 19944/1Β 600/23.9.83 αντιστοί- 
χως· 

2. Τα όργανα που θα χρησιμοποιηθούν για τη διενέργεια των ερευ¬ 
νών, εκτός των μονίμων ή επί συμβάσει υπαλλήλων της Γ.Γ. ΕΣΥΕ, 
μπορεί να είναι και υπάλληλοι των Δήμων και Κοινοτήτων, της Αγρο¬ 
φυλακής ή και άλλων Δημοσίων Υπηρεσιών και Ν.Π.Δ.Δ., καθώς και 
ιδιώτες. 

3. Οι δαπάνες που σχετίζονται με την εκτέλεση της ανωτέρω εργα¬ 
σίας θα καλυφθούν από τον προϋπολογισμό της Γ.Γ. ΕΣΥΕ έτους 
1991, με.κωδικό αριθμό εξόδου 5323 του φορέα 13-150 και θα υπάρ¬ 
χει επιχορήγηση από την Ευρωπαϊκή Κοινότητα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Φεβρουάριου 1991 

οι ΥΠΟΥΡΓΟΙ « 

ΕΣΩΤΕΡΙΚΟΝ ΑΝΑΠΛ. ΕΘΝΙΚΗΣ ΟΙΚΟΝΟΜΙΑΣ 

Σ. ΚΟΥΒΕΛΑΣ Ε. ΧΡΙΣΤΟΔΟΥΛΟΥ 


ΥΦΥΠΟΥΡΓΟΣ ΟΙΚΟΝΟΜΙΚΟΝ ΓΕΩΡΓΙΑΣ · 

Π. ΔΕΛΗΜΗΤΣΟΣ Μ. ΠΑΠΑΚΩΝΣΤΑΝΤΙΝΟΥ 

- ♦ - 

Αριθ. 4156/Β 1080 (3) 

Έγκριση και προκήρυξη διενέργειας δειγματοληπτικής έρευνας σχετι¬ 
κής με την απασχόληση του πληθυσμού της χώρας, έτους 1991. 

ΟΙ ΥΠΟΥΡΓΟΙ 

. ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του Ν.Δ. 3627/56 «περί οργανώσεως της ΕΣΥΕ» και των Π.Δ. 
1143/80 «περί Οργανισμού της ΕΣΥΕ», 224/86 «περί συστάσεως Γε¬ 
νικής Γραμματείας ΕΣΥΕ» και 545/88 «περί Οργανισμού του Υπουρ¬ 
γείου Εθνικής Οικονομίας». 

β. Του Ν. 992/79 «περί οργανώσεως των διοικητικών υπηρεσιών 
δια την εφαρμογήν της Συνθήκης Προσχωρήσεως της Ελλάδος εις τας 
Ευρωπαϊκάς Κοινότητας και ρυθμίσεως συναφών θεσμικών και οργα¬ 
νωτικών θεμάτων». 

γ. Του Ν. 1558/85 «περί κυβερνήσεως και κυβερνητικών οργά¬ 
νων». 

2. Τον κανονισμό (ΕΟΚ) αριθ. 3473/88 της 7.11.88 για τη διορ¬ 
γάνωση δειγματοληπτικής έρευνας για το εργατικό δυναμικό. 

3. Το από 21.12.90 Ιοίείβχ και το επισυναπτόμενο σ’ αυτό έγγραφο 
2192/21.12.90, σχετικά με το προς υπογραφή συμβόλαιο της έρευνας 
εργατικού δυναμικού, έτους 1991. 

4. Την απόφαση υπ’ αριθ. Υ 1201/5.10.90 του Πρωθυπουργού με 
θέμα: «Καθορισμός αρμοδιοτήτων του Αναπληρωτή Υπουργού Εθνικής 
Οικονομίας Ευθυμίου Χριστοδούλου». 

5. Την κοινή απόφαση υπ’ αριθ. Υ 1140/1051173/1390/9.7.90 
του Πρωθυπουργού και του Υπουργού Οικονομικών με θέμα «Ανάθεση 
αρμοδιοτήτων του Υπουργού,Οικονομικών στον Υφυπουργό Οικονομι¬ 
κών». 

6. Την εισήγηση 791/24.12.90 του Τμήματος Στατιστικών Απα- 
σχολήσεως της Διεύθυνσης Κοινωνικών Στατιστικών της Γ.Γ. ΕΣΥΕ 
με θέμα: Έκδοση απόφασης για την έγκριση και προκήρυξη της Έρευ¬ 
νας Εργατικού Δυναμικού κατά το Β’ τρίμηνο 1991, αποφασίζουμε: 

1. Εγκρίνουμε και προκηρύσσουμε τη διενέργεια από το Τμήμα Στα¬ 
τιστικών Απασχόλησης της Διευθύνσεως Κοινωνικών Στατιστικών της 
Γ.Γ. ΕΣΥΕ ειδικής δειγματοληπτικής έρευνας απασχόλησης (εργατι¬ 
κού δυναμικού) στα πλαίσια όμοιας έρευνας των Χωρών - Μελών της 
ΕΟΚ. Η έρευνα αυτή αποσκοπεί στη συγκέντρωση στοιχείων επί του ερ¬ 
γατικού δυναμικού της χώρας, για την παρακολούθηση και μελέτη της 


εξέλιξης των μεγεθών της απασχόλησης και της ανεργίας. 

2. Η έρευνα θα διενεργηθεί σ’ ολόκληρη τη χώρα από 1.4.91 έως 
31.7.91 σε δείγμα νοικοκυριών 1,5% του συνόλου των ιδιωτικών νοι¬ 
κοκυριών, με το ίδιο ερωτηματολόγιο και τις ίδιες μονάδες επιφάνειας 
που είχαν επιλεγεί για την αντίστοιχη έρευνα του 1990. 

3. Οι προκαταρκτικές εργασίες της έρευνας (κατάρτιση ή ενημέρωση 
καταλόγων, πλαίσια κατοικιών, επιλογή δείγματος κλπ.) θα πραγματο¬ 
ποιηθούν κατά το χρονικό διάστημα από 2.1.91 έως 31.3.91. 

4. Για τη διενέργεια της έρευνας θα χρησιμοποιηθούν τα εξής όρ¬ 
γανα: , 

α. Το προσωπικό της Διευθύνσεως Κοινωνικών Στατιστικών και προ¬ 
σωπικό άλλων Διευθύνσεων και Υπηρεσιών της Γ.Γ. ΕΣΥΕ, με δυνατό¬ 
τητα απασχόλησης και πέραν του κανονικού ωραρίου εργασίας, εφόσον 
κριθεί απαραίτητο. 

β. Ιδιώτες - συνεργάτες που θα αμείβονται με το δελτίο και εφόσον οι 
ανάγκες της έρευνας δεν καλυφθούν από τους υπαλλήλους της Γ.Γ. 
ΕΣΥΕ. 

γ. Έκτακτοι συνεργάτες - μεταφραστές για τη συμπλήρωση των δελ¬ 
τίων στα νοικοκυριά στα οποία δεν ομιλείται η ελληνική γλώσσα. 

5. Η δαπάνη για την εκτέλεση της έρευνας θα βαρύνει τον προϋπολο¬ 
γισμό της Γ.Γ. ΕΣΥΕ έτους 1991 και θα υπάρχει σχετική επιχορήγηση 
από την Ευρωπαϊκή Κοινότητα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Φεβρουάριου 1991 

οι ΥΠΟΥΡΓΟΙ 

ΑΝΑΠΛ. ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΟΙΚΟΝΟΜΙΚΟΝ 

Ε. ΧΡΙΣΤΟΔΟΥΛΟΥ Π. ΔΕΛΗΜΗΤΣΟΣ 

-♦- 

Αριθ. 2010255/833/0022 (4) 

Καθορισμός αποδοχών προσωπικού με σχέση εργασίας ιδιωτικού δι¬ 
καίου αορίστου χρόνου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Την παράγραφο 2 του άρθρου 19 του Ν. 1876/90 (ΦΕΚ 27/Α/ 

8.3.90) . 

2. Τις διατάξεις της παραγρ. 5 του άρθρου 9 του Π.Δ. 245/1990 
(ΦΕΚ 100/Α/27.7.90) «Διαγωνισμός για την πλήρωση κενών θέσεων 
προσωπικού με σχέση εργασίας ιδιωτικού δικαίου αορίστου χρόνου στο 
Δημόσιο τομέα» όπως συμπληρώθηκε και τροποποιήθηκε μέ τις διατά¬ 
ξεις του άρθρου Μόνου του Π.Δ. 293/90 (ΦΕΚ 118/Α - ). 

3. Την αριθ. ΔΙΠΠ/Φ. Δγ21 /27111/31.7.90 απόφαση - Προκή¬ 
ρυξη του Υπουργού Προεδρίας της Κυβέρνησης με την οποία προκηρύ¬ 
χθηκε προφορικός Δημόσιος Διαγωνισμός την 23.9.90 για την πλή¬ 
ρωση κενών θέσεων φορέων του Δημοσίου Τομέα σε μόνιμο προσωπικό, 
καθώς και σε προσωπικό με σχέση εργασίας ιδιωτικού δικαίου αορίστου 
χρόνου που καθορίστηκαν με κοινές αποφάσεις των Υπουργών Προε¬ 
δρίας της Κυβέρνησης, Οικονομικών και Εργασίας οι οποίες εκδόθηκαν 
σύμφωνα με τις διατάξεις της πέριπτ. γ’ της παραγράφου 3 του άρθρου 
44 του Ν. 1882/90. 

4. Τις διατάξεις των νόμων 1505/84 και 1810/88. 

5. Την αριθμ. «Υ. 1140/1051173/1390/0001 (ΦΕΚ 420/Β/ 

10.7.90) απόφαση ανάθεσης αρμοδιοτήτων του Υπουργού Οικονομι¬ 
κών στον Υφυπουργό Οικονομικών. 

6. Την αριθμ. 1003764/156/0001/11.1.91 απόφαση του 
Υπουργού Οικονομικών με την οποία προσλήφθηκε προσωπικό που πέ¬ 
τυχε στο Δημόσιο προφορικό διαγωνισμό της 23.9.90 για την πλήρωση 
κενών θέσεων προσωπικού με σύμβαση εργασίας ιδιωτικού δικαίου αο¬ 
ρίστου χρόνου στο Δημόσιο Τομέα, σύμφωνα με τις διατάξεις της παρα¬ 
γράφου 5 του άρθρου 9 του Π.Δ. 245/1990 κατηγορίας ΔΕ Χειριστών 
μηχανών προπαρασκευής Δεδομένων, ΥΕ Χειριστών μηχανημάτων, 
ΥΕ Προσωπικού Καθαριότητας, ΥΕ Εργατών, ΥΕ Φυλάκων. 

7. Την αριθ. 194/3.1.1991 απόφαση του Νομάρχη Αιτωλίας και 
Ακαρνανίας με την οποία προσλήφθηκε η Κολωνιώτη Χρυσή του Ιω¬ 
άννη επιτυχούσα στον προφορικό διαγωνισμό της 23.9.90 με σχέση ερ¬ 
γασίας ιδιωτικού δικαίου αορίστου χρόνου, κατηγορίας ΥΕ - Καθαρι¬ 
στριών και τοποτετήθηκε στη ΔΟΥ Μεσολογγίου. 

8. Την αρ. ΕΣ 16731/31.12.90 απόφαση του Νομάρχη Θεσπρω¬ 
τίας με την οποία προσλήφθηκε ο Θεόδωρος Αθανασίου του Κων. επιτυ¬ 
χών στο διαγωνισμό της 23.9.90 με σχέση εργασίας ιδιωτικού δικαίου 

αορίστου χρόνου, κατηγορίας ΥΕ Εργατών και τοποθετήθηκε στη ΔΟΥ 
Ηγουμενίτσας. 

9. Την αρ. 31653/20.12.90 απόφαση του Νομάρχη Μεσσηνίας με 
την οποία προσλήφθηκε η Βλαχονικολού Παναγιώτα του Βασιλείου επι- 
τυχοΰσα στο διαγωνισμό της 23.9.90 με σχέση εργασίας ιδιωτικού δι¬ 
καίου αορίστου χρόνου, κατηγορίας ΥΕ προσωπικού καθαριότητας και 
τοποθετήθηκε στη ΔΟΥ Καλαμάτας. 

10. Την αρ. 605013/10.1.91 απόφαση του Νομάρχη Πειραιώς με 
την οποία προσλήφθηκε η Μπούχλα Παρασκευή και η Κουτσογιάννη 
Κων. που επέτυχαν στον προφορικό διαγωνισμό της 23.9.90 με σχέση 
εργασίας ιδιωτικού δικαίου αορίστου χρόνου, κατηγορίας ΥΕ Προσωπι¬ 
κού Καθαριότητας και τοποθετήθηκαν στη ΔΟΥ Πλοίων και στη Δ/νση 
Επιθ/σης και Συντονισμού ΔΟΥ Νομαρχίας Πειραιώς, αντίστοιχα. 

11. Οι προστατευόμενοι του Ν. 1648/1986. 

12. Την αριθμ. 1010823/351/0001/30.1.1991 απόφαση του 
Υπουργού Οικονομικών με την οποία προσλήφθηκε η Δαλκαφούκη Δή¬ 
μητρα επιτυχούσα στο Διαγωνισμό της 23.9.90 με σχέση εργασίας ιδι¬ 
ωτικού δικαίου αορίστου χρόνου κατηγορίας ΥΕ Εργατών. 

13. Την αριθμ. 1007136/132/0001/1.2.91 απόφαση με την 
οποία προσλήφθηκε προσωπικό στην. Επιτροπή Ολυμπίων και Κληρο¬ 
δοτημάτων που επέτυχεν στον προφορικό διαγωνισμό της 23.9.90. 

14. Την ανάγκη καθορισμού αποδοχών του παραπάνω προσωπικού 
καθ’ όσον δεν υπάρχει συνδικαλιστική εκπροσώπηση, αποφασίζουμε: 

1. Επεκτείνουμε τις διατάξεις του Ν. 1505/84 «Αναδιάρθρωση Μι¬ 
σθολογίου Προσωπικού Δημόσιας Διοίκησης» όπως συμπληρώθηκε με 
τον Ν., 1810/88 «συμπλήρωση και βελτίωση του Ν. 1505/84» στο 
προσωπικό που πέτυχε στον προφορικό διαγωνιμό της 23.9.90 για την 
πλήρωση θέσεων προσωπικού με σχέση εργασίας ιδιωτικού δικαίου αο¬ 
ρίστου χρόνου στο Δημόσιο Τομέα σύμφωνα με τις διατάξεις της παρα¬ 
γράφου 5 του άρθρου 9 του Π.Δ. 245/90. 

2. Η κατάταξή τους στα Μ.Κ. του Ν. 1505/84 θα γίνει με βάση τα 
τυπικά προσόντα που απαιτήθηκαν κατά την πρόσληψή τους, σύμφωνα 
με την αριθμ. Δ1ΠΠ/ΦΔγ21/27111/31.7.90 απόφαση - προκήρυξη 
του Υπουργού Προεδρίας. 

3. Οι διατάξεις των άρθρων 1, 15, 22, 23, 25 παρ. 1, 26, 27, 28, 
29, 30 και 31 του Ν. 1505/84, καθώς και των άρθρων 9, 10 (παρ. 1, 
3 και 4) 11, 14, 16, 18, 20, 21 και 22 του Ν. 1810/88 δεν έχουν 
εφαρμογή στο προσωπικό της παρούσας. 

4. Οι υπηρεσίες που προσφέρθηκαν σε τομείς έξω του Δημοσίου 
ΝΠΔΔ και ΟΤΑ (δηλαδή υπηρεσίες ιδιωτικού τομέα) δεν αναγνωρίζο¬ 
νται για τη μισθολογική εξέλιξη των υπαλλήλων αυτών. 

5. Η ισχύς της απόφασης αυτής αρχίζει από την ημερομηνία πρόσλη¬ 
ψης των συμβασιούχων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Φεβρουάριου 1991 

Ο ΥΦΥΠΟΥΡΓΟΣ 

ΠΑΝ. ΔΕΛΗΜΗΤΣΟΣ 

-♦- 

Αριθ. 2010331/1227/0024 (5) 

Ανάθεση της διαχείρισης του Κρατικού Βρεφονηπιακού Σταθμού Λε- 
χαίου στην Τράπεζα της Ελλάδας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π. Δ/τος «Διαχείριση νομικών 
προσώπων, από την Τράπεζα της Ελλάδος. 

2. Το από 7.10.1958 Β. Δ/γμα (ΦΕΚ Α 175/24.10.1958) «Τρο¬ 
ποποίηση του από 20; 1.1932 Π. Δ/τος». 

3. Το Π. Δ/γμα 496/1974 «Περί Λογιστικού των Ν.Π.Δ.Δ.». 

4. Το Π. Δ/γμα αριθ. 221/25.4.89 (ΦΕΚ 103/Α’ τεύχος/ 
26.4.89) «Ίδρυση, μεταφορά, μετονομασία και μετατροπή Κρατικών 
Παιδικών Σταθμών και Κρατικών Βρεφονηπιακών Σταθμών κλπ.». 

5. Το έγγραφο της Τράπεζας της Ελλάδος αριθμ. 5666/ 
11.2.1991. 

6. Την απόφαση του Υπουργού των Οικονομικών αριθ. 1048861/ 
1186/0006/4.7.90 (ΦΕΚ 390/Β/4.7.1990) «Μεταβίβαση της 
Εξουσίας να υπογράφουν με εντολή Υπουργού, στο Γεν. Γραμματέα, 
στους Ειδικούς Γραμματείς, στους Προϊσταμένους Δ/νσεων, Τμημά¬ 
των κ.λ.π.», αποφασίζουμε: ·. 

Η ταμειακή διαχείριση του Κρατικού Βρεφονηπιακού Σταθμού Λε- 
χαίου να ασκείται από την Τράπεζα της Ελλάδας, σύμφωνα με τις δια¬ 


τάξεις του από 20.1.1932 Π. Δ/τος «Διαχείριση νομικών προσώπων 
από την Τράπεζα της Ελλάδας» όπως αυτό τροποποιήθηκε με το από 
7.10.1958 Β. Δ/γμα. 

Το ανωτέρω νομικό πρόσωπο θα εξυπηρετείται από τον Πράκτορα 
της Τραπέζης της Ελλάδος που εδρεύει στη Δημόσια Οικονομική Υπη¬ 
ρεσία (ΔΟΥ) Κορίνθου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Φεβρουάριου 1991 

Με εντολή Υπουργού 
Ο Διευθυντής 

ΓΕΩΡΓΙΟΣ ΚΑΡΤΣΩΝΑΣ 
-·+ - 

Αριθ. 63973/73 9 (6) 

Ορισμός συντελεστή Μ, ο οποίος χρησιμοποιείται για την εφαρμογή ορι¬ 
σμένων διατάξεων του Π.Δ. 437/81. 

Ο ΥΠΟΥΡΓΟΣ ΓΕΩΡΓΙΑΣ 


Έχοντας υπόψης 

1. Τις διατάξεις του Π.Δ. 437/81 «Περί μελέτης και εκτελέσεως δα- 
σοτεχνικών έργων». 

2. Τις διατάξεις του Π.Δ. 402/88 (ΦΕΚ 187/Α) «Περί Οργανισμού 
του Υπ. Γεωργίας». 

. 3. Την αρ. Υ.1081/18.5.90 απόφαση του Πρωθυπουργού «περί με¬ 
ταβίβασης αρμοδιοτήτων στον Αναπλ. Υπουργό Γεωργίας». 

4. Το αριθ. 1524/Δ-96/22.1.91 έγγραφο της Γεν. Γραμματείας 
της Εθνικής Στατιστικής Υπηρεσίας της Ελλάδας για το μέσο επίπεδο 
του γενικού δείκτη τιμών καταναλωτή του τελευταίου τριμήνου του 
έτους 1990, με βάση το έτος 1982 = 100,0 που ανερχόταν σε 417,0 
μονάδες, αποφασίζουμε: 

Ορίζουμε όπως για το έτος 1991, ο χρησιμοποιούμενος συντελεστής 
Μ που αναφέρεται στο άρθρο 16, παρ. 5 του Π.Δ. 437/81 για την 
εφαρμογή, των σχετικών διατάξεων αυτού, είναι ίσος με 5,79 
(Μ = Μ1/Μ2 = 417,0/91,97 = 5,79). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Φεβρουάριου 1991 


Ο ΑΝΑΠΛ. ΥΠΟΥΡΓΟΣ 

ΠΑΝ. ΧΑΤΖΗΝΙΚΟΛΑΟΥ 
-♦- 

Αριθ. 201/91 . 

Αύξηση των συντάξεων που χορηγεί το ΤΣΑΠΑΛΠ. 

Η ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 


( 7 ) 


Έχοντας υπόψη: 

1. Τις διατάξεις της παρ. 4 του άρθρου 1 του Ν.Δ. 4577/1966 
(ΦΕΚ 230/Α/66). 

2. Τις διατάξεις του άρθρου 7 του Ν. 1275/1982 (ΦΕΚ 100/Α/ 
82). 

3. Το Π.Δ. 105/3.3.88 (ΦΕΚ 46/Α/15.3.88). 

4. Την 345/38η συν/31.10.90 απόφαση του Δ.Σ. του Ταμείου 
Επικ. Ασφάλισης Πρόνοιας και Ασθένειας Λιμενεργατών Πειραιά, απο¬ 
φασίζουμε: 

1. Οι καταβαλλόμενες συντάξεις από το Ταμείο Επικουρικής Ασφά¬ 
λισης Πρόνοιας και Ασθένειας Λιμενεργατών Πειραιώς στους συντα¬ 
ξιούχους του, των οποίων η έναρξη συνταξιοδότησης εμπίπτει στο μέχρι 
31.12.1990 χρονικό διάστημα, αυξάνονται κατά ποσοστό 6% από 
1.1.1991 και άλλο 6% από 1.7.1991. 

2. Τα κατώτατα όρια συντάξεων, που χορηγεί το Ταμείο, καθορίζο¬ 
νται από 1.1.1991 στο ποσό των 13.250 δρχ. για τους συνταξιούχους 
λόγω γήρατος και αναπηρίας και στο ποσό των 11.200 δρχ. για τους 
δικαιούχους αυτών και από 1.7.1991 σε δρχ. 14.050 δρχ. και 12.000 
δρχ. αντίστοιχα. 

Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 19 Ιανουάριου 1991 

Η ΥΠΟΥΡΓΟΣ 

Μ. ΓΙΑΝΝΑΚΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Α2στ/οιχ. 702 (8) 

Χορήγηση άδειας άσκησης του επαγγέλματος Φυσικού Νοσοκομείων - 
Ακτινοφυσικού Ιατρικής στη Φυσικό Παναγιώτα Ράπτου του Δημη- 
τρίου. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 181/74 (ΦΕΚ 347/74 τ.Β') «Περί προ¬ 
στασίας εξ Ιοντιζουσών ακτινοβολιών». 

2. Την Α2στ/2236/78 (ΦΕΚ 422/78 τ. Β') Κοινή Υπουργική 
Απόφαση «Κανονισμοί ακτινοπροστασίας». 

3. Την Α2στ/2073/83 (ΦΕΚ 280/83 τ.Α') Υπουργική Απόφαση 
«Καθορισμός προσόντων για την επαγγελματική απασχόληση των Φυ¬ 
σικών Νοσοκομείων». 

4. Την από 9.11.90 αίτηση της Φυσικού Παναγιώτας Ράπτου σχε¬ 
τικά με συμμετοχή της στις εξετάσεις για τη χορήγηση άδειας άσκησης 
του επαγγέλματος Φυσικού Νοσοκομείων - Ακτινοφυσικού Ιατρικής. 

5. Τη γνώμη της αρμόδιας Επιτροπής (Συνεδρίαση 31/ 
18.12.90). 

6. Την Υ 1059/3.5.90 απόφαση Πρωθυπουργού «Καθορισμός αρ¬ 
μοδιοτήτων του Αν. Υπουργού Υγείας, Πρόνοιας και Κοιν. Ασφαλίσεων 
Γ. Σούρλα», αποφασίζουμε: 

Χορηγούμε άδεια άσκησης του επαγγέλματος Φυσικού Νοσοκομείων 

- Ακτινοφυσικού Ιατρικής στη Φυσικό Παναγιώτα Ράπτου του Δημη- 
τρίου. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 15 Φεβρουάριου 1991 

Ο ΑΝΑΠΛ. ΥΠΟΥΡΓΟΣ 

ΓΕΩΡΓΙΟΣ ΣΟΥΡΛΑΣ 

- 4 - 

Αριθ. Α2στ/οικ. ^03 (9) 

Χορήγηση άδειας άσκησης του επαγγέλματος Φυσικού Νοσοκομείων - 
Ακτινοφυσικού Ιατρικής στο Φυσικό Θεόδωρο Σκούρα του Διονυ- 
■ σίου. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 181/74 (ΦΕΚ 347/74 τ.Β') «Περί προ¬ 
στασίας εξ Ιοντιζουσών ακτινοβολιών». 

2. Την Α2στ/2236/78 (ΦΕΚ 422/78 τ. Β') Κοινή Υπουργική 
Απόφαση «Κανονισμοί ακτινοπροστασίας». 

3. Την Α2στ/2073/83 (ΦΕΚ 280/83 τ.Α') Υπουργική Απόφαση 
«Καθορισμός προσόντων για την επαγγελματική απασχόληση των Φυ¬ 
σικών Νοσοκομείων». 

4. Την από 8.5.90 αίτηση του Φυσικού Θεόδωρου Σκούρα, σχετικά 
με τη συμμετοχή του στις εξετάσεις για τη χορήγηση άδειας άσκησης 
του επαγγέλματος Φυσικού Νοσοκομείων - Ακτινοφυσικού Ιατρικής. 

5. Τη γνώμη της αρμόδιας Επιτροπής (Συνεδρίαση 31/ 
18.12.90). 

6. Την Υ 1059/3.5.90 απόφαση Πρωθυπουργού «Καθορισμός αρ¬ 
μοδιοτήτων του Αν. Υπουργού Υγείας, Πρόνοιας και Κοιν. Ασφαλίσεων 
Γ. Σούρλα», αποφασίζουμε: 

Χορηγούμε άδεια άσκησης του επαγγέλματος Φυσικού Νοσοκομείων 

- Ακτινοφυσικού Ιατρικής στο Φυσικό Θεόδωρο Σκούρα του Διονυσίου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Φεβρουάριου 1991 

Ο ΑΝΑΠΛ. ΥΠΟΥΡΓΟΣ 

ΓΕΩΡΓΙΟΣ ΣΟΥΡΛΑΣ 

-♦- 

Αριθ. ΚΑΤΕΧΝ/Α/6064 (10) 

Έγκριση μεταβίβασης της «Σύγχρονης Μουσικής Σχολής Νικολαΐδη» 
στην Ο.Ε. Ν. Νικολαΐδης - Μουσικές Σπουδές κ.λπ. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 


2. Το Π. Δ/γμα 941 /77 «Περί οργανισμού του Υπουργείου Πολιτι¬ 
σμού και Επιστημών». 

3. Το Β. Δ/γμα 16/1966 «Περί ιδρύσεως ιδιωτικών μουσικών ιδρυ¬ 
μάτων». 

4. Την αριθ. ΥΠΠΟ/ΓΝΟΣ/26062/21.6.1990 απόφαση υπογρα¬ 
φής «Με Εντολή Υπουργού» κ.λ.π. (ΦΕΚ 377/τΒ/1990). 

5. Τις αποφάσεις αριθ. ΥΠΠΟ/31087/16.7.1990 (Χορήγηση 
άδειας ίδρυσης και λειτουργίας Μουσικής Σχολής στον Νικόλαο Νικο- 
λαΐδη (ΦΕΚ 512/τΒ/9.8.1990) αριθ. ΥΠΠΟ/ΚΑΤΕΧΝ/Δ/30568/ 
7.8.1990 «Χορήγηση άδειας ίδρυσης και λειτουργίας Ωδείου στον Νι¬ 
κόλαο Νικολαΐδη (ΦΕΚ 546/Β'/28.8.1990) και αριθ. ΥΠΠΟ/ 
ΚΑΤΕΧΝ/Δ/40052/5.10.1990 «Χορήγηση άδειας ίδρυσης και λει¬ 
τουργίας παραρτήματος Ωδείου στον Νικόλαο Νικολαΐδη (ΦΕΚ 669/ 
Β'/1990). 

6. Την από 4.2.1991 αίτηση του Νικολάου Νικολαΐδη με τα συνημ¬ 
μένα δικαιολογητικά, αποφασίζουμε: 

Εγκρίνουμε τη μεταβίβαση της «Σύγχρονης Μουσικής Σχολής Νικο- 
λαΐβη» του «Ωδείου Ανατολικής Μακεδονίας» του Παραρτήματος 
«Ωδείου Ανατολικής Μακεδονίας» στη Δράμα, από τον Νικόλαο Νικο- 
λαΐδη στην Ομόρρυθμη Εταιρεία «Ν. Νικολαΐδης - Μουσικές Σπουδές 
κ.λπ. Ο.Ε.». 

Η απόφαση αυτή να δημοσιευθεί στην Εφημερίδα της Κυβερνήσεως. 

.Αθήνα, 11 Φεβρουάριου 1991 

Με εντολή Υπουργού 
Ο Γενικός Γραμματέας 
ΠΑΝ. ΦΩΤΕΑΣ 

- 4 - 

Αριθ. ΥΠΠΟ/ΚΑΤΕΧΝ/Α/3969 (11) 

Έγκριση προσθήκης Μουσικών Τμημάτων. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το. Ν. 1558/85 «Κυβέρνηση και Κυβερνητικά Όργανα». 

2. Το Π. Δ/γμα 941/77 «Περί οργανισμού του Υπουργείου Πολιτι¬ 
σμού και Επιστημών». 

3. Το Β. Δ/γμα 16/1966 «Περί ιδρύσεως ιδιωτικών μουσικών ιδρυ¬ 
μάτων». 

4. Το Ν. 299/76 «περί ρυθμίσεως θεμάτων αφορώντων εις τον κα¬ 
νονισμό λειτουργίας των ιδιωτικών μουσικών ιδρυμάτων ως και το από 
11.11.57 Β.Δ, «περί κυρώσεως του εσωτερικού κανονισμού του Ωδείου 
Θεσσαλονίκης». 

5. Το άρθρο 29 του Ν. 1158/81 «περί οργανώσεως και διοικήσεως 
Σχολών Ανωτέρας Καλλιτεχνικής Εκπαιδεύσεως». 

6. Την αριθ. ΥΠΠΟ/ΓΝΟΣ/26062/21.6.1990 απόφαση «Μετα¬ 
βίβαση αρμοδιοτήτων Υπουργού και δικαιώματος υπογραφής «Με 
εντολή Υπουργού» στο Γεν. Γραμματέα του Υπουργείου Πολιτισμού 
κ.λπ. (ΦΕΚ 377/Β/1990). 

9. Τα σχετικά πρακτικά αυτοψίας της Δ/νσης Πολιτιστικών Κτιρίων 
και Αναστηλώσεως Νεωτέρων Μνημείων του ΥΠΠΟ. 

10. Τις σχετικές αιτήσεις των ενδιαφερομένων με τα συνημμένα δι- 
καιολογητικά, αποφασίζουμε: 

Εγκρίνουμε από το Β' εξάμηνο του σχολικού έτους 1990 -1991 στα 
κάτωθι αναγνωρισμένα μουσικά εκπαιδευτήρια τη λειτουργία των αντί¬ 
στοιχα αναφερομένων τμημάτων. 

1. «Εθνικό Ωδείο παράρτημα Άνω Πατησίων». 

Τμήματα Ωδικής και Αρμονίας. 

2. «Εθνικό Ωδείο παράρτημα Ηρακλείου Κρήτης». 

Τμήμα Ωδικής. 

3. «Ωδείο Μουσική Σπουδή». 

Τμήμα Συνθέσεως. 

Στην αίθουσα ομαδικής διδασκαλίας δεν επιτρέπεται η φοίτηση πε¬ 
ρισσοτέρων των 15 σπουδαστών. 

Η απόφαση αυτή να δημοσιευθεί στην Εφημερίδα της Κυβερνήσεως 
σύμφωνα με το άρθρο 4 του Β.Δ. 16/1966 «περί ιδρύσεως ιδιωτικών 
μουσικών ιδρυμάτων». 

Αθήνα, 11 Φεβρουάριου 1991 

Με εντολή Υπουργού 
Ο Γενικός Γραμματέας 
ΠΑΝ. ΦΩΤΕΑΣ 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αρίθ. ΚΑΤΕΧΝ/Δ/4330 (12) 

Χορήγηση άδειας ίδρυσης και λειτουργίας Ωδείου στη Μαρία Κοντο- 

γιάννη. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη:· 

1. Το Ν. 1558/85 «Κυβέρνηση και Κυβερνητικά Όργανα».. 

2. Το Π.Δ/γμα 941/77 «Περί οργανισμού του Υπουργείου Πολιτι¬ 
σμού και Επιστημών». 

3. Το Β. Δ/γμα 16/1966 «Περί ιδρύσεως ιδιωτικών μουσικών ιδρυ¬ 
μάτων». 

4. Το Ν. 299/76 «Περί ρυθμίσεως θεμάτων αφορώντων εις τον κα¬ 
νονισμό λειτουργίας των ιδιωτικών μουσικών ιδρυμάτων» ως και το 
από 11.11.1957 Β.Δ. «Περί κυρώσεως του εσωτερικού κανονισμού του 
Ωδείου Θεσσαλονίκης». 

5. Το άρθρο 29 του Ν. 1158/81 «περί οργανώσεως και διοικήσεως 
Σχολών Ανωτέρας Καλλιτεχνικής Εκπαιδεύσεως». 

6. Το άρθρο 41 του Ν. 1597/86 «προστασία και ανάπτυξη της κινη¬ 
ματογραφίας και άλλες διατάξεις του Υπουργείου Πολιτισμού». 

7. Τις αποφάσεις αριθ. ΥΠΠΟ/ΓΝΟΣ/33990/31.8.87 «προϋπο¬ 
θέσεις λειτουργίας τμήματος κρουστών ΥΠΠΟ/ΓΝΟΣ/33992/ 
31.8.1987 «προϋποθέσεις λειτουργίας τμήματος κλασικής κιθάρας 
(ΦΕΚ 500/Β'/1987) και ΥΠΠΟ/ΓΝΟΣ/33991/23.10.1987 

«προϋποθέσεις λειτουργίας τμήματος κλαβικύμβαλου (τσέμπαλο) 

(ΦΕΚ 609/Β-/1987). 

8. Την αριθ. ΥΠΠΟ/ΓΝΟΣ/26026/21.6.1990 απόφαση «Μετα¬ 
βίβαση αρμοδιοτήτων Υπουργού και δικαιώματος υπογραφής «Με 
εντολή Υπουργού» στο Γεν. Γραμματέα του Υπουργείου Πολιτισμού 
κ.λπ.». 

9. Το από 10.9.1987 πρακτικό αυτοψίας της Διεύθυνσης Πολιτιστι¬ 
κών Κτιρίων και Αναστηλώσεως Νεωτέρων Μνημείων. 

10. Την από 29.1.1991 αίτηση της Μαρίας Κοντογιάννη με τα συ¬ 
νημμένα δικαιολογητικά, αποφασίζουμε: 

1. Χορηγούμε στη Μαρία Κοντογιάννη άδεια ίδρυσης και λειτουρ¬ 
γίας Ωδείου, που θα στεγαστεί στο κτίριο της οδού Ιωάννου Δροσοπού- 
λου αρ. 184 - Αθήνα και θα έχει επωνυμία «Ωδείο Μαρίας Β. Κοντο- 
γιάννη». 

2. Το Ωδείο θα λειτουργήσει τις εξής Σχολές και Τμήματα: 

Α. Σχολή Ανωτέρων Θεωρητικών Μαθημάτων και Σϋνθέσεως με 
Τμήματα: 1 

1. Ωδικής, 2. Αρμονίας. 3. Ενοργανώσεως, 4. Αντιστίξεως, 5. Φυ- 
ϊήί· 

Β. Σχολή Ενοργάνου Μουσικής με τμήματα: 

1. Πληκτών, 2. Εγχόρδων, 3. Πνευστών, 4. Κλασικής Κιθάρας. 

Γ. Σχολή Μονωδίας με. τμήματα Μονωδίας και Μελοδραματι¬ 
κής. 

3. Στην αίθουσα ομαδικής διδασκαλίας δεν επιτρέπεται η φοίτηση 
περισσοτέρων των 15 σπουδαστών. 

4. Η άδεια ισχύει από το β’ εξάμηνο του σχολικού έτους 1990 - 
1991. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 11 Φεβρουάριου 1991 

Με εντολή Υπουργού 
Ο Γενικός Γραμματέας 
ΠΑΝΑΓΙΩΤΗΣ-ΦΩΤΕΑΣ 

-♦- 

Αριθ. ΚΑΤΕΧΝ/Δ/40396 , . (13) 

Χορήγηση άδειας ίδρυσης και λειτουργίας Σχολής Βυζαντινής Μουσι¬ 
κής στην Ιερά Μητρόπολη Νίκαιας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν., 1558/85 «Κυβέρνηση και Κυβερνητικά Όργανα». 

2. Το Π.Δ/γμα 941/77 «Περί οργανισμού του Υπουργείου Πολιτι¬ 
σμού και Επιστημών». 

3. Το Β. Δ/γμα 16/1966 «Περί ιδρύσεως ιδιωτικών μουσικών ιδρυ¬ 
μάτων». 

4. Το Ν. 299/76 «Περί ρυθμίσεως θεμάτων αφορώντων εις τον κα¬ 
νονισμό λειτουργίας των ιδιωτικών μουσικών ιδρυμάτων» ώς και το 


από 11.11.1957 Β.Δ. «Περί κυρώσεως του εσωτερικού κανονισμού του 
Ωδείου Θεσσαλονίκης». 

5. Τις αποφάσεις αριθ. ΥΠΠΟ/ΓΝΟΣ/26062/21.6.1990 «Μετα¬ 
βίβαση αρμοδιοτήτων Υπουργού και δικαιώματος υπογραφής «Με 
εντολή Υπουργού στον Γενικό Γραμματέα του Υπουργείου Πολιτισμού 
κ.λπ. (ΦΕΚ 377/τ.Β'/1990). 

6. Το από 22.1.1991 πρακτικό αυτοψίας της Διεύθυνσης Πολιτιστι¬ 
κών Κτιρίων και αναστηλώσεως νεωτέρων μνημείων. 

7. Την από 1.8.1990 αίτηση του Μητροπολίτη Νίκαιας με τα συ¬ 
νημμένα δικαιολογητικά, αποφασίζουμε: 

Χορηγούμε στην Ιερά Μητρόπολη Νίκαιας άδεια ίδρυσης και λει¬ 
τουργίας Σχολής Βυζαντινής Μουσικής, που θα στεγαστεί στο κτίριο 
της οδού Πέτρου Ράλλη αρ. 247 και θα έχει την επωνυμία «Σχολή Βυ¬ 
ζαντινής Μουσικής Ιεράς Μητροπόλεως Νίκαιας». Στην αίθουσα ομαδι¬ 
κής διδασκαλίας δεν επιτρέπεται η φοίτηση περισσοτέρων των 15 σπου¬ 
δαστών. 

Η άδεια ισχύει από το β’ εξάμηνο του σχολικού έτους 1990-91. 

0 Η απόφαση αυτή να δημοσιευτεί στην Εφημερίδα της Κυβερνή- 
σεως. 

Αθήνα, 31 Ιανουάριου 1991 

Με εντολή Υπουργού 
Ο Γ ενικός Γ ραμματέας 
ΠΑΝΑΓΙΩΤΗΣ ΦΩΤΕΑΣ 

-♦- 

Αριθ. Φ 148/57441/528 (14) 

Παραχώρηση δωρεάν και κατά κυριότητα"στην Κοινότητα Αρμένοι Νο¬ 
μαρχίας Ρεθύμνου του δικτύου ύδρευσης του τμήματος ΚΤΕΟ Ρεθύ- 

μνου. ’ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΟΙΚΟΝΟΜΙΚΩΝ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 243 του Δημοτικού και Κοινοτικού Κώ¬ 
δικα (Π.Δ. 323/1989). 

2. Το 77146/2303 από 21.12.1989 έγγραφο του Υπουργείου Με¬ 
ταφορών και Επικοινωνιών. 

3. Την 2/1990 απόφαση του κοινοτικού συμβουλίου Αρμένων με 
την οποία τούτο αποδέχεται τους όρους του Υπουργείου Μεταφορών και 
Επικοινωνιών για την δωρεάν παραχώρηση του δικτύου ύδρευσης, του 
ΚΤΕΟ Ν. Ρεθύμνης, που ευρίσκεται στην θέση Καμαράκιοι, αποφασί¬ 
ζουμε: 

Παραχωρούμε στην κοινότητα Αρμένων της Νομαρχίας Ρεθύμνου το 
δίκτυο ύδρευσης με τους παρακάτω όρους 

1. Η κοινότητα υποχρεούται και μεριμνά για την υδροδότηση του 
τμήματος ΚΤΕΟ τις εργάσιμες ώρες και μέρες κατά προτεραιό- 
τητα. 

2. Η κοινότητα αναλαμβάνει εξ ολοκλήρου κάθε δαπάνη για την συ¬ 
ντήρηση και επισκευή του δικτύου. 

3. Η κοινότητα εγκρίνει σύμφωνα με τον κανονισμό υδροδότησης 
κάθε σύνδεση με τόγ αγωγό όπως ακριβώς και για οποιοδήποτε άλλο 
τμήμα του δικτύου ύδρευσης. 

- Η παράβαση των παραπάνω όρων συνεπάγεται την αυτοδίκαιη ανά¬ 
κληση της πιο πάνω παραχώρησης. 

Η απόφαση αυτή ισχύει από τη δημοσίευσή της στην Εφημερίδα της 
Κυβερνήσεως. 

Αθήνα, 19 Φεβρουάριου 1991 

οι ΥΠΟΥΡΓΟΙ 

ΕΣΩΤΕΡΙΚΟΝ ΟΙΚΟΝΟΜΙΚΟΝ 

Σ. ΚΟΥΒΕΛΑΣ I. ΠΑΛΑΙΟΚΡΑΣΣΑΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 73014/155 7 (15) 

Τροποποιήσεις τηλεγραφικού Κανονισμού Εσωτερικού. 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΥΦΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 24 και 47 του Ν.Δ. 165/73 «περί Ορ¬ 
γανισμού Τηλεπικοινωνιών Ελλάδος». 

2. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

3. Τις διατάξεις του Π.Δ. 58/1985 «Δομή, ρόλος και τρόπος διοίκη¬ 
σης και λειτουργίας της κοινωνικοποιημένης Επιχείρησης Οργανισμός 
Τηλεπικοινωνιών της Ελλάδος (ΟΤΕ) Α.Ε.». 

4. Την αριθ. γ. 1067/9.5.90 (ΦΕΚ 312/Β/10.5.90) απόφαση του 
Πρωθυπουργού και Υπουργού Μεταφορών και Επικοινωνιών «περί 
αναθέσεως αρμοδιοτήτων Υπουργού Μεταφορών και Επικοινωνιών 
στον Υφυπουργό Μεταφορών και Επικοινωνιών». 

5. Το άρθρο 20 παρ. 3 εδάφ. β' του Νόμου 1558/85 (ΦΕΚ 137Α) 
και το γεγονός ότι ο Υπουργός Εθνικής Οικονομίας κωλύεται, αποφασί- 
ζουμε: 

Εγκρίνουμε την απόφαση του ΔΣ/ΟΤΕ που πήρε στην 2173/ 
2.5.1990 συνεδρίασή του και αφορά τροποποιήσεις, συμπληρώσεις και 
καταργήσεις άρθρων του Τηλεγραφικού κανονισμού Εσωτερικού ως 
εξής: 

1. Άρθρο 11. 

Η παράγρ. 1 τροποποιείται ως εξής: 

«1. Τηλεγράφημα είναι γραπτό μήνυμα που καταθέτεται στην Τηλε¬ 
γραφική Υπηρεσία για να μεταβιβασθεί στον τόπο προορισμού του, με 
τα μέσα που η Υπηρεσία διαθέτει και να επιδοθεί, με οποιονδήποτε 
τρόπο, στο πρόσωπο προς το οποίο απευθύνεται». 

2. Άρθρο 15. 

Οι παράγραφοι '5 και 6 καταργούνται. 

3. Άρθρο 22. 

Η παράγρ. 2 τροποποιείται και αντικαθίσταται από τρεις παραγρά¬ 
φους με στοιχεία 2, 3 και 4 ως εξής: 

«2. Γίνονται δεκτά τηλεγραφήματα χωρίς υπογραφή ή με συμβολική 
υπογραφή, αλλά στην περίπτωση αυτή πρέπει απαραίτητα να πιστο¬ 
ποιείται η ταυτότητα του αποστολέα. 

Αν ο αποστολέας ή ο κομιστής αρνείται να αποδείξει την ταυτότητά 
του και να αναγράψει στο περιθώριο του τηλεγραφήματος τα στοιχεία 
της, το τηλεγράφημα δε γίνεται δεκτό. 

3. Τηλεγραφήματα που απευθύνονται στον Πρόεδρος της Δημοκρατίας, 
τον Αρχιεπίσκοπο Αθηνών και πάσης Ελλάδος, τον Πρόεδρο της Κυ¬ 
βέρνησης, τον Πρόεδρο της Βουλής, τον Αρχηγό Μείζονος Αντιπολίτευ¬ 
σης, τον Αντιπρόεδρο της Κυβέρνησης, τους Υπουργούς ή Υφυπουρ¬ 
γούς, τους Αρχηγούς των αναγνωριζομένων από τον Κανονισμό της 
Βουλής Κομμάτων, τον Αρχηγό Ενόπλων Δυνάμεων, τους Αρχηγούς 
Στρατού, Ναυτικού και Αεροπορίας, τους Αρχηγούς των Σωμάτων 
Ασφαλείας, τους Γενικούς Γραμματείς Υπουργείων και Υφυπουργείων, 
τους Βουλευτές και τις Δημόσιες Υπηρεσίες ή Ο.Τ.Α., πρέπει απαραί¬ 
τητα να αναγράφουν το πλήρες ονοματεπώνυμο του αποστολέα και τη 
διεύθυνση διαμονής του ή την ιδιότητά του. 

4. Για τηλεγραφήματα που καταθέτονται από τηλέφωνο ή τηλέτυπο 
χωρίς' υπογραφή ή με συμβολική υπογραφή, αποστολέας θεωρείται ο 
συνδρομητής της σύνδεσης από την οποία έχουν κατατεθεί αυτά, εκτός 
αν δηλωθούν και αναγραφούν τα στοιχεία του αποστολέα στο περιθώριο 
του τηλεγραφήματος. Αν τα τηλεγραφήματα αυτά απευθύνονται σε πρό¬ 
σωπα ή Υπηρεσίες που αναφέρονται στην ανωτέρω παράγραφο 3, εφαρ¬ 
μόζονται οι διατάξεις της και στην προκειμένη περίπτωση». 

β. Οι παράγρ. 3, 4 και 5 αναριθμούνται, αντίστοιχα, σε 5, 6 και 7 
και παραμένουν ως έχουν, 

4. Άρθρο 23. 

Η παράγρ. 8 καταργείται. 

5. Άρθρο 24. 

Η παράγρ. 1 τροποποιείται ως εξής: 

«1. Καθετί, που ο αποστολέας γράφει στο τηλεγράφημα για να μετα¬ 


βιβαστεί, υπολογίζεται στον αριθμό των λέξεων και διατιμάται». 

ό.Άρθρο 25. 

Οι παράγρ. 1 και 2 τροποποιούνται και προσθέτεται 3η παράγραφος, 
ως εξής: 

«1. Τα τέλη κάθε τηλεγραφήματος αποτελούνται από το κατά λέξη 
τέλος και άπό το πρόσθετο τέλος για τυχόν ειδική διαχείριση. 

2. Για κάθε τηλεγράφημα εισπράττεται ένα ελάχιστο τέλος. 

3. Τα τέλη των ανωτέρω παραγρ. 1 και 2 καθορίζονται από το 
ισχύού 3 , κάθε φορά, τηλεγραφικό τιμολόγιο». 

7. Άρθρο 33. 

α. Η παράγρ. 1 τροποποιείται ως εξής: 

«1.0 αποστολέας ιδιωτικού τηλεγραφήματος μπορεί, εκτός από τα 
τέλη του τηλεγραφήματος που στέλνει, να προπληρώσει και τα τέλη 
απαντητικού τηλεγραφήματος. Τα τέλη αυτά καθορίζονται από τον 
αποστολέα, υπολογίζονται σε ακέραιες δραχμές και δεν είναι δυνατό να 
υπολείπονται του ελάχιστου τέλους συνήθους τηλεγραφήματος. 

Πριν από την επιγραφή του τηλεγραφήματος αναγράφεται η ένδειξη 
=ΑΠχ=, όπου χ το χρηματικό ποσό σε δραχμές, που προπληρώνει ο 
αποστολέας». 

β. Οι παράγρ. 3 και 4 καταργούνται. 

γ. Η παράγρ. 5 αναριθμείται σε 3 και παραμένει ως έχει. 

6. Η παράγρ. 6 αναριθμείται σε 4 και τροποποιείται ως εξής: 

«4. Για τα τηλεγραφήματα με απάντηση πληρωμένη, που απευθύνε¬ 
ται σε Δημόσιες Υπηρεσίες ή Ο.Τ.Α., εισπράττεται, για το απαντητικό 
τηλεγράφημα, ποσό το οποίο δεν μπορεί να υπολείπεται του ελάχιστου 
τέλους συνήθους τηλεγραφήματος αυξημένου κατά 50%». 

8. Άρθρο 34. 

α. Η παράγρ. 2 τροποποιείται ως εξής: 

«2. Για τη βεβαίωση παραλαβής εισπράττονται πρόσθετα τέλη, ίσα 
με το ελάχιστο τέλος συνήθους τηλεγραφήματος αυξημένο κατά 50%». 

β. Η παράγρ. 3 καταργείται. 

γ. Η παράγρ. 4 αναριθμείται σε 3 και τροποποιείται ως εξής: 

«3. Το Γραφείο Προορισμού ενημερώνει τηλεγραφικώς απευθείας 
τον αποστολέα στις περιπτώσεις που το τηλεγράφημά του με βεβαίωση 
παραλαβής: 

α. Επιδόθηκε στον παραλήπτη. 

β. Δεν επιδόθηκε στον παραλήπτη. . 

γ. Επιδόθηκε αργότερα κατά τη διάρκεια της προθεσμίας διατήρησής 
του (42 ημέρες). 

δ. Έγινε οριστικώς ανεπίδοτο, μετά την εκπνοή της προθεσμίας δια¬ 
τήρησής του. 

Η ειδοποίηση αυτή ανακοινώνεται στο Γραφείο Καταγωγής του τη¬ 
λεγραφήματος». 

δ. Η παράγρ. .5 καταργείται. 

9. Άρθρο 36. 

Καταργείται. 

10. Άρθρο 38. 

• α. Η παράγρ. 5 καταργείται. 

β. Η παράγρ. 6 αναριθμείται σε 5 και τροποποιείται ως εξής: 

«5. Το κατά λέξη και το ελάχιστο τέλος των τηλεγραφημάτων Τύπου 
είναι ίσο με το τέλος των ιδιωτικών τηλεγραφημάτων μειωμένο κατά 

50%». 

γ. Η παράγρ. 7 αναριθμείται σε 6 και παραμένει ως έχει. 

11. Άρθρο 40. 

Η παράγρ. 3 τροποποιείται και προσθέτεται 4η παράγραφος, ως 
εξής: 

«3. Η μέσω τηλετύπου επίδοση του τηλεγραφήματος αποτελεί κανο¬ 
νική επίδοσή του. Τα τηλεγραφήματα που επιδίδονται τηλετυπικώς δεν 
αποστέλλονται, στην συνέχεια, στους παραλήπτες τους, μπορούν όμως 
να παραλαμβάνονται από τη θυρίδα του Τηλεγραφείου. 

4. Για τα τηλεγραφήματα που επιδίδονται τηλετυπικώς, εφαρμόζο¬ 
νται ανάλογα οι διατάξεις των παραγρ. 4, 6 και 7 του άρθρου 39». 

12. Άρθρο 42. 

α. Η παράγρ. 2 τροποποιείται ως εξής: 

«2. Για την υπηρεσιακή ένδειξη =ΖΤΗΛ= δεν εισπράττεται κανένα 
πρόσθετο τέλος». 

β. Προσθέτεται νέα παράγραφος με αριθμό 3, ως εξής: 

«3. Για την υπηρεσιακή ένδειξη =ΖΤΑΧ= εισπράττεται πρόσθετο τέ¬ 
λος ίσο με το ταχυδρομικό τέλος συστημένης επιστολής». 

γ. Η παράγρ. 3 αναριθμείται σε 4 και παραμένει ως έχει. 

13. Άρθρο 43. 

Η παράγρ. 3 τροποποιείται ως εξής: 

«3. Τα ευχετήρια τηλεγραφήματα, εφόσον καταθέτονται την ημέρα 
της γιορτής, στην οποία αναφέρονται οι ευχές ή την προηγούμενη από 
αυτήν, υπόκεινται, τα συνήθη σε διπλάσια τέλη (κατά λέξη και ελάχιστο 
τέλος) από τα συνήθη τηλεγραφήματα, και τα επείγοντα σε τέλη διπλά¬ 
σια από τα συνήθη ευχετήρια. Τα πρόσθετα τέλη των λοιπών επιτρεπο- 
μένων υπηρεσιακών ενδείξεων δε διπλασιάζονται». 

14. Άρθρο 45. 

Το εδάφιο γ' της παραγράφου 1 τροποποιείται ως εξής: 

«γ. Ραδιοτηλεγραφήματα με βεβαίωση παραλαβής. 

Τα ραδιοτηλεγραφήματα γίνονται δεκτά με βεβαίωση παραλαβής 
μόνο προς την κατεύθυνση ξηράς - πλοίου. Η βεβαίωση παραλαβής συ- 
ντάσσεται από τον Παράκτιο Σταθμό, περιλαμβάνει την ημερομηνία και 
την.ώρα μεταβίβασης του ραδιοτηλεγραφήματος στο σταθμό πλοίου και 
διαχειρίζεται όπως και τα τηλεγραφήματα εσωτερικού με =ΒΠ=.' 

Για τη βεβαίωση παραλαβής εισπράττονται τα πρόσθετα τέλη που 
προβλέπονται για τα τηλεγραφήματα εσωτερικού». 

15. Άρθρο 50. 

Οι παραγρ. 2 και 3 τροποποιούνται ως εξής: 

«2. Για τις πληρωμένες 1 υπηρεσιακές ειδοποιήσεις εισπράττονται τα 
εξής τέλη: 

α. Το τέλος της πληρωμένης υπηρεσιακής ειδοποίησης, που θεωρεί¬ 
ται ως σύνηθες τηλεγράφημα. 

β. Το τέλος απαντητικού τηλεγραφήματος, αν ζητείται απάντηση, 
οπότε μετά την υπηρεσιακή ενδειξη = ΠΥΠ = προστίθεται η υπηρεσιακή 
ενδειξη =ΑΠχ=, η οποία υπολογίζεται στον αριθμό των διατιμωμένων 
λέξεων. 

Τα ανωτέρω τέλη για κάθε περίπτωση δεν είναι δυνατό να υπολείπο¬ 
νται του ελάχιστου τέλους συνήθους τηλεγραφήματος. 

3. Αν ο παραλήπτης τηλεγραφήματος ζητεί την ολική ή μερική επα¬ 
νάληψη του τηλεγραφήματος που έχει λάβει, καταβάλλει τέλη για την 
πληρωμένη υπηρεσιακή ειδοποίηση που αποστέλλεται και τέλη τηλε¬ 
γραφήματος τόσων λέξεων, όσες είναι οι λέξεις που θα επαναληφθούν 
και τα οποία δεν μπορεί να είναι μικρότερα από το ελάχιστο τέλος συνή¬ 
θους τηλεγραφήματος». 

16. Άρθρο 51. 

Η παράγρ. 2 τροποποιείται ως εξής: 

«2. Αν το τηλεγράφημα δεν έχει μεταβιβαστεί, ακυρώνεται και επι- 
στρέφονται ή δεν χρεώνονται τα αντίστοιχα τέλη. 

Αν το τηλεγράφημά έχει ήδηψεταβιβαστεί, η ακύρωση γίνεται με 
πληρωμένη υπηρεσιακή ειδοποίηση, στην οποία αναγράφεται η ένδειξη 
=ΑΠχ=, όπου χτα τέλη συνήθους τηλεγραφήματος, τα οποία δεν είναι 
δυνατό να υπολείπονται του ελάχιστου τέλους, για να ειδοποιηθεί ο απο¬ 
στολέας για το αποτέλεσμα της αίτησής του». 

17. Άρθρο 53. 

Η παράγρ. 1 τροποποιείται ως εξής: 

«1. Οι τηλεγραφικές διευθύνσεις υπόκεινται σε τέλη κατά ημερολο¬ 
γιακό έτος, που καθορίζονται από το τηλεγραφικό τιμολόγιο που ισχύει 
κάθε φορά». 

18. Άρθρο 54. 

Η παράγρ. 2 τροποποιείται ως εξής: 

«2. Οι τηλεγραφικές διευθύνσεις είναι δυνατό να μεταφέρονται από 
Γραφείο σε Γραφείο χωρίς να καταβάλλονται πρόσθετα τέλη». 


19. Άρθρο 57. 

Η παράγρ. 2 συμπληρώνεται ως εξής: 

«2. Τηλεγραφήματα που έγιναν ανεπίδοτα φυλάσσονται 42 ημέρες 
στο Γραφείο του ΟΤΕ στο οποίο έχουν ληφθεί, για τυχόν αναζήτησή 
τους από τον παραλήπτη. 

Μετά την παρέλευση της προθεσμίας αυτής τα τηλεγραφήματα αρ¬ 
χειοθετούνται και δεν επιδίδονται. 

Αν τα τηλεγραφήματα που έγιναν ανεπίδοτα, επιδοθούν μετά την 
αποστολή του υπηρεσιακού τηλεγραφήματος για τη μη επίδοσή τους, το 
Γ ραφείο Προορισμού ειδοποιεί για την επίδοση το Γ ραφείο Καταγωγής, 
το οποίο στη συνέχεια, ειδοποιεί τον αποστολέα για την επίδοση του τη- 
λεγραγήματός του. 

Για τα τηλεγραφήματα με βεβαίωση παραλαβής ακολουθείται η δια¬ 
δικασία που προβλέπεται από το άρθρο 34 παρ. 3». 

20. Άρθρο 76. 

α. Τα υπεδάφια (1), (5), (6) και (7) του εδαφίου α’ της παραγρ, 5 
τροποποιούνται ως εξής: 

«(1) Τα τέλη που εισπράχθηκαν επιπλέον από παραδρομή ή εσφαλ¬ 
μένη τιμολόγηση, εφόσον υπερβαίνουν το 50% του ελάχιστου τέλους 
συνήθους τηλεγραφήματος. 

(5) Η διαφορά των τελών μεταξύ της απάντησης που προπληρώθηκε 
και εκείνης που χρησιμοποιήθηκε, εφόσον υπερβαίνει το 50% του ελά¬ 
χιστου τέλους συνήθους τηλεγραφήματος. 

(6) Τα τέλη πληρωμένης υπηρεσιακής ειδοποίησης με την οποία ζη¬ 
τήθηκε ολική ή μερική-επανάληψη του τηλεγραφήματος καθώς και του 
απαντητικού τηλεγραφήματος, εφόσον από την απάντηση διαπιστώ¬ 
θηκε αλλοίωση των λέξεων του τηλεγραφήματος. 

(7) Τα πρόσθετα τέλη της υπηρεσιακής ένδειξης =ΒΠ= τηλεγραφή¬ 
ματος, εφόσον δεν έγινε δυνατή η επίδρασή του, υπό υπαιτιότητα του 
ΟΤΕ, μέσα στην προβλεπόμενη προθεσμία των 42 ημερών». 

β. Το υπεδάφιο (5) του εδαφίου γ' της παραγρ. 5 τροποποιείται ως 
εξής: 

«(5) Τα συνολικά τέλη τηλεγραφήματος που αλλοιώθηκε σε βαθμό 
που να μην επιτρέπει την εκπλήρωση του προορισμού του, εκτός αν αυτό 
διορθώθηκε με υπηρεσιακή ειδοποίηση μέσα στις προθεσμίες που προ- 
βλέπονται στα προηγούμενα υπεδάφια ή ήταν συνταγμένο σε μυστική 
γλώσσα. 

Σε αντίθετη περίπτωση, επιστρέφονται μόνο τα τέλη που αντιστοι¬ 
χούν στις λέξεις που παραλήφθηκαν ή αλλοιώθηκαν». 

21. Άρθρο 77. 

Το πρώτο υπεδάφιο του εδαφίου α' της παραγρ. 3 τροποποιείται ως 

εξής: 

«3. α. Στις περιπτώσεις που προβλέπετάι από το Λιεθνή Τηλεγραφικό 
Κανονισμό επιστροφή τελών, αυτή γίνεται ύστερα από έγκριση του οι¬ 
κείου Τηλετ. Διαμερίσματος, εκτός από τις περιπτώσεις που τηλεγρά¬ 
φημα ακυρώνεται πριν από τη μεταβίβασή του σε διεθνές κύκλωμα ή 
αναστέλλεται η μεταβίβασή του ή εισπράττονται από παραδρομή ή 
εσφαλμένη τιμολόγηση, επιπλέον τέλη περισσότερα από το 50% της, 
ανά λέξη μόνον, αξίας τηλεγραφήματος επτά (7) λέξεων της ζώνης με 
το χαμηλότερο ανά λέξη τέλος, οπότε η επιστροφή γίνεται με πρωτο¬ 
βουλία του Γραφείου Καταθέσεως». 

Η απόφαση αυτή ισχύει από τη δημοσίευσή της στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Φεβρουάριου 1991 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΥΦΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΕΥΘΥΜΙΟΣ ΧΡΙΣΤΟΔΟΥΛΟΥ ΑΠΟΣΤΟΛΟΣ ΚΡΑΤΣΑΣ 

ΔΙΟΡΘΩΣΕΙΣ ΣΦΑΛΜΑΤΩΝ 

(16) 

Στην 1091479/1138/0015/18.12.1990 απόφαση του Υπουρ¬ 
γού Οικονομικών, που δημοσιεύθηκε στο ΦΕΚ Β' 836/28.12.1990 
(σελ. 9548), προστίθεται το από παραδρομή παραλειφθέν: «11) Εμπο¬ 
ρία νωπών και κατεψυγμένων ιχθύων (πώληση λιανική ή κυρίως λια¬ 
νική)». 

(Από το Υπουργείο Οικονομικών) 

_ ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 


ΤΕΕΕΧ 

22.3211 ΥΡΕΤΘΠ 

λειτουργούν καθημερινά από 8.00' έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

ο 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για 

το Τεύχος Α' 

Δρχ. 

10.000 

β) 

» 

» 

» 

Β' 

» 

19.000 

Υ) 

» 

» 

» 

Γ’ 

» 

6.000 

δ) 

» 

» 

» 

Δ' 

» 

18.000 

ε) 

» 

» 

» 

Αναπτυξιακών Πράξεων 

» 

12.000 

στ) 

» 

» 

» 

Ν.Π.Δ.Δ. 

» 

6.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

ι) 

» 

» 

» 

Α.Ε. & Ε.Π.Ε. 

» 

40.000 

ια) 1 

Για 

όλα 

τα Τεύχη 

» 

85.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

ν » 950 

» 300 

. » 900 

» 600 

» 300 

» 150 

» 300 

» 75 

» 2.000 

» 4.250 


Πληροφορίες: τηλ.. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 























